Visagino kūrybos ir menų akademija

Visagino kūrybos ir menų akademija – neformaliojo vaikų švietimo mokykla ir formalųjį švietimą papildančio ugdymo mokykla AIKOS informacinė sistema, savivaldybės biudžetinė įstaiga, įsikūrusi Visagine, Vilties g. 16, LT-31121, tel. +370 386 32 512, el. p. akademija@vkma.lt. Įstaigos kodas Juridinių asmenų registre 305632124. 

Mokykloje dirba 63 mokytojai, mokosi 895 mokiniai (Muzikos ugdymo programose – 230, dailės ugdymo programoje – 130, klasikinio šokio programoje – 33, Teatro ugdymo programoje – 28, trumpalaikėse neformaliojo ugdymo programose – 758, NVŠ tikslinio finansavimo programose – 342).

 Mokyklos korpusai: 

 I korpusas – Vilties g. 16
 II korpusas – Festivalio g. 3A
 III korpusas – Festivalio g. 6A

 Ugdymo programos 

 Mokykloje įgyvendinamos: 

 FŠPU programos – muzikinio, teatrinio, klasikinio šokio, dailės.
 Neformaliojo vaikų švietimo ugdymo programos: ankstyvosios meninės patirties programa „Mažųjų akademija“, ankstyvojo ugdymo programa, išplėstinio ugdymo programa, mėgėjų dailės ugdymo programa, mėgėjų individualaus ugdymo programa, meninio ugdymo programos: dailės studija „Molbertas“, Miuziklo studija, dainavimo studija „Domisolė“, meno studija „Indigo“, keramikos studija „Balta varna“, rankdarbių studija „Rukodelnica“, šiuolaikinio šokio studijos – „DNC“, „JOY“, „Flash“, Muzikinė-choreografinė studija, Gitaros studija, naujojo cirko programos modulis; techninio ugdymo programos: animacijos studija „Juodas katinas“, fotostudija „Fotofabrikas“, nuotraukų redagavimo studija „FotoART“, Laivų modeliavimo laboratorija, Robototechnikos studija.
 NVŠ tikslinio finansavimo programos: „Animacija paprastai 24“, „Animatorių mokyklėlė“, „Baleto erdvė“, „Dainuok ir kurk 24“, „Foto kampelis 24“, „Įvairiaspalvė muzika“, „Judėkime kartu 24“, „Keramikos dirbiniai“, „Laivų modeliai“, „Lietuvių liaudies menas 24“, „Mados teatras 24“, „Mano svajonė“, „Menų virusas“, „Robotika“.

Muzikinio ugdymo programose mokoma šių dalykų: fortepijono, solinio dainavimo, akordeono, bajano, styginių instrumentų (smuiko, klasikinės gitaros, kanklių), pučiamųjų ir mušamųjų instrumentų (trimito, tūbos, klarneto, saksofono, išilginės fleitos, blok fleitos, mušamųjų), muzikos teorijos (solfedžio) ir ritmikos, muzikos istorijos. Pasirenkamieji dalykai: choras, orkestras, instrumentinis/vokalinis ansambliai. Užsiėmimai vyksta II korpuso patalpose.

Klasikinio šokio ugdymo programoje mokoma: klasikinio šokio technikos, sceninio šokio, sceninio šokio ansamblio, improvizacijos ir kompozicijos. Pasirenkamas dalykas – fortepijonas. Neformaliojo švietimo šokio ugdymo programose vyrauja šiuolaikinio, modernaus, gatvės šokių stiliai.Užsiėmimai vyksta I korpuso patalpose.

Dailės ugdymo programose mokoma: pradinio ugdymo programoje - dailės pažinimo ir raiškos, lipdybos, dizaino. Pagrindinio ugdymo programoje – piešimo, tapybos, kompozicijos, skulptūros, grafikos, dizaino. Neformaliojo švietimo dailės programose – piešimo, tapybos, grafikos dalykų, suaugusiųjų neformaliojo ugdymo programoje – meninės raiškos.Užsiėmimai vyksta I korpuso patalpose.

Teatrinio ugdymo programoje mokoma: vaidybos, sceninės kalbos, sceninio judesio, vaidinimų kūrimo. Pasirenkamieji dalykai – choras, vokalinis/instrumentinis ansamblis, orkestras.Užsiėmimai vyksta III korpuso patalpose.

 Istorija 
Visagino Česlovo Sasnausko menų mokykla įsteigta 1978 m. rugsėjo 1 dieną, direktorė Česlava Pimpienė-Žemaitytė. Pavadinimų kaita: Sniečkaus vaikų muzikos mokykla (1978–1992 m.), Visagino muzikos mokykla (1992–1998 m.), Visagino Česlovo Sasnausko muzikos mokykla (1998–2012 m.), Visagino Česlovo Sasnausko menų mokykla (2012–2020 m.).

Visagino kūrybos namai įsteigti 1993 m. birželio 1 dieną, direktorė Svetlana Šadčeneva. Pavadinimų kaita: Visagino vaikų kūrybos namai (1994–2012 m.), Visagino kūrybos namai (2012–2020 m.). 

Reorganizuojant Visagino Česlovo sasnausko menų mokyklą ir Visagino kūrybos namus, 2020 m. rugsėjo 30 d. įsteigta Visagino kūrybos ir menų akademija.

 Žinomi mokytojai 

 Vita Pimpienė – dainavimo mokytoja ekspertė;
 Leila Urmanova-Vnukova – fortepijono mokytoja ekspertė;
 Karina Gurina – fortepijono mokytoja metodininkė;
 Tatjana Ježova – klasikinio šokio mokytoja;
 Vladimir Muravjov – Laivų modeliavimo laboratorijos vyresnysis mokytojas;
 Olga ir Jurij Kalininai – dailės mokytojai;
 Varvara Vasiljeva – dailės mokytoja.

 Žinomi mokiniai 

 Ilja Aksionovas – operos solistas, daugelio muzikinių ir talentų konkursų laureatas;
 Ona Kolobovaitė – Lietuvos dainininkė, operos solistė;
 Olga Peretyatko – operos solistė;
 Katerina Tretyakova – operos solistė;
 Simona Skrebutėnaitė – operos solistė;
 Edgaras Davidovičius – operos solistas;
 Lina Gurina – operos solistė;
 Laura Labogaitė – operos solistė;
 Maksim Pogrebniak – operos solistas;
 Alina Orlova – dainuojamosios poezijos kūrėja ir atlikėja;
 Margarita Simonova – baleto artistė;
 Voicech Žuromskas – baleto artistas;
 Julija Turkina – baleto artistė;
 Viktorija Naumova – baleto artistė;
 Ingrida Švedunova – baleto artistė;

 Šaltiniai 

 Nuorodos 

 Visagino kūrybos ir menų akademijos tinklalapis

Kategorija:Visagino mokyklos